# **DECIZIA ETAPEI DE ÎNCADRARE**

## Nr. număr din zz.ll.aaaa

***PROIECT***

Ca urmare a solicitării de emitere a acordului de mediu adresate de **Ficut Vlad**, cu sediul în Cluj Napoca, str. Fabricii, nr. 125A, jud. Cluj, , înregistrată la APM Salaj cu nr. 4725/09.08.2016, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 22.08.2016, că proiectul ***„Ansamblu de locuinţe zona str. Mihai Eminescu D+P+E+M”*** propus a fi amplasat în Zalău, str. Mihai Eminescu, jud. Sălaj nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul **se încadrează** în prevederile Hotărârii Guvernului nr. 445/2009, anexa nr. 2, pct. 13, lit. b);

**b)** **Caracteristicile proiectului**:

b1) mărimea proiectului: - prin proiect se propune construirea unor locuinţe semicolective pe un teren situat în intravilanul mun. Zalău. Accesul în incinta parcelei se face pe drumurile de acces din str. Gheorghe Doja şi str. Mihai Eminescu. Imobilul propus va avea structura din cadre de beton armat. Incărcările preluate de structură vor fi transmise terenului de fundare prin intermediul fundaţiilor izolate. Inchiderile construcţie vor fi din zidarie de cărămidă de 30 cm, termoizolată cu polistiren expandat de 10 cm, iar tâmplaria din PVC cu geam termopan.

Construcţia propusă va avea următoarele caracteristici:

• Funcţiune: locuinţe semicolective;

• Dimensiuni teren: 2223.00 mp;

• Regim de înălţime construcţie: D+P+E+M;

• H-Max.Cornisa (Streasina): 9.00 m;

• H-Max.Coama/Atic: 10.90 m;

• Suprafaţa construită: - 520.95 mp;

• Suprafaţa desfăşurată: 1598.25 mp;

• Suprafaţa utilă totala: 1752.28 mp;

• Suprafaţa dalata: 1091.90 mp;

• Suprafaţa verde: 610.15 mp;

• Parcari propuse autovehicule: 30 locuri.

Amenajare zonelor de parcare şi circulaţii se face cu dale de beton. Apele pluviale celectate din planul învelitorii şi de la nivelul solului vor fi dirijate în reţeaua pluvială.

b2) cumularea cu alte proiecte: - nu este cazul;

b3) utilizarea resurselor naturale:

*Alimentarea cu apă potabilă:* se propune racordarea la reţeaua de apă existentă în zonă.

*Apa uzată menajere*:

*Apele meteorice:* Apele pluviale celectate din planul învelitorii şi de la nivelul solului vor fi dirijate în reţeaua pluvială.

*Energia termică*: încălzirea locuintelor se va face cu centrală murală cu tiraj forţat, cu funcţionare pe combustibil gazos.

b4) producţia de deşeuri: conform Legii 211/2011, privind regimul deşeurilor :

- în perioada de execuţie a proiectului vor rezulta deşeuri care se vor colecta separat şi vor fi evacuate prin grija unităţii excutante într-un depozit autorizat ;

- lucrările necesare organizării de şantier: pentru organizarea de şantier vor fi realizate următoarele construcţii provizorii/amenajări:

amenajarea platformei de depozitare material;

amplasarea barăcii de organizare de şantier şi a grupurilor sanitare mobile.

amenajarea zonei destinate macaralei şi (după caz) a excavatorului.

b5) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b6) riscul de accident, ţinându-se seama în special de substanţele şi tehnologiile utilizate: - nu este cazul.

**c)** **Localizarea proiectului**: mun. Zalău, str. Mihai Eminescu, jud. Sălaj,

c1) utilizarea existentă a terenului: conform certificatului de urbanism nr. 846 din 19.07.2016, emis de Primăria mun. Zalău, imobilul este constituit din teren particular proprietatea numitului Ficuţ Vlad şi este situat în mun. Zalău.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) Capacitatea de absorbţie a mediului: - nu este cazul.

**d.** **Caracteristicile impactului potenţial**:

d1) extinderea impactului, aria geografică şi numărul persoanelor afectate: - punctual pe perioada de execuţie.

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare;

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului**:

Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare.

Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor.

Respectarea prevederilor actelor/avizelor emise de alte autorităţi pentru prezentul proiect.

Respectarea prevederilor STAS 10009/1988, privind nivelul de zgomot.

Interzicerea depozitării direct pe sol a deşeurilor sau a materialelor cu pericol de poluare.

Realizarea reţelelor de canalizare etanşe pentru a preveni poluarea solului şi a pânzei freatice.

În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare.

Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La şedinţa CAT din data de 22.08.2016 au fost solicitate următoarele acte/avize:

-

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

**Şef serviciu Avize, Acorduri, Autorizaţii,**

Ing. Gizella Balint

**Întocmit,**

cons. Anca Groşan